اللہ کی بے نیازی اور فکر
اللّٰہ تعالیٰ کی بےنیازی کا مطلب یہ ہے کہ وہ اپنی ذات میں کامل ہے اور کسی کا محتاج نہیں جبکہ باقی سب اسی کے محتاج ہیں۔ اس کے ساتھ ہی اللّٰہ کی یہ صفات بھی ہیں کہ وہ رحمٰن و رحیم ہے۔ امام امین احسن اصلاحی صاحب کے الفاظ میں خدا کی رحمت میں جوش ہی جوش نہیں ہے، بلکہ پایداری اور استقلال بھی ہے۔اُس نے یہ نہیں کیا ہے کہ اپنی رحمانیت کے جوش میں دنیا پیداتو کر ڈالی ہو،لیکن پیدا کر کے پھر اُس کی خبر گیری اور نگہداشت سے غافل ہو گیا ہو،بلکہ اُس کو پیدا کرنے کے بعد وہ اپنی پوری شان رحیمیت کے ساتھ اُس کی پرورش اور نگہداشت بھی فرما رہا ہے۔ یہی وجہ ہے کہ اللّٰہ اپنے بندوں کو خیر کی طرف بلاتا ہے اور انہیں بار بار آخرت کی یاددہانی کرواتا ہے۔